Стефан Фурнаджиев
Памет

chitanka.info

Умря овчарят, столетникът,

камбаната би.

Три пъти, както за мъж.

И свещ му запалиха.

И по старому го подредиха.

И паричка в устата му сложиха.

Заклаха овен за курбан.

С тепан пешкир го дариха.

Сетне повикаха попа,

но стадото се разблея

и заглуши опелото.

Върнаха се от гробището;

Беше почерняло

бялото стадо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.